Հայ մշակույթի բարեկամների ընկերություն

Հայ մշակույթի բարեկամների ընկերություն (Եգիպտոս), հիմնադրվել է 1941 թվականին, Կահիրեում։ Աշխատել է ցուցահանդեսների և հրատարակությունների միջոցով օտարներին ներկայացնել «հայ ժողովրդի մշակութային նվաճումները»։ 1943 թվականին Կահիրեում կազմակերպել է հայ արվեստի, ճարտարապետության, նկարչության և մանրանկարչության, 1945 թվականին՝ եգիպտահայ նկարիչների, 1951 թվականին՝ միջնադարյան հայ ճարտարապետության ցուցահանդեսներ, 1954 թվականին՝ հայ երաժշտության փառատոններ։ Ընկերության միջոցներով լույս են տեսել մի շարք հրատարակություններ։

Եգիպտահայ մշակութային կազմակերպություններ